
Grozījumi likumā "Par ietekmes uz vidi novērtējumu"
Izdarīt likumā "Par ietekmes uz vidi novērtējumu" (Latvijas Republikas Saeimas un Ministru Kabineta Ziņotājs, 1998, 23. nr.; 2001, 13. nr.; 2003, 15. nr.; 2004, 7. nr.; 2005, 20. nr.; 2007, 14. nr.; Latvijas Vēstnesis, 2010, 102., 205. nr.; 2011, 196. nr.; 2014, 119. nr.; 2015, 248. nr.; 2016, 241. nr.; 2018, 101. nr.; 2020, 106. nr.; 2022, 192.A nr.; 2023, 123., 237. nr.) šādus grozījumus:
1. Aizstāt visā likumā vārdus "Vides aizsardzības un reģionālās attīstības ministrija" (attiecīgā locījumā) ar vārdiem "Klimata un enerģētikas ministrija" (attiecīgā locījumā).
2. Aizstāt visā likumā, izņemot 1. panta 4. punktu, 15. panta pirmo daļu un pārejas noteikumus, vārdus "Valsts vides dienests" (attiecīgā locījumā) ar vārdiem "kompetentā institūcija" (attiecīgā locījumā).
3. Izteikt 1. panta 4. punktu šādā redakcijā:
· "4) ierosinātājs – privātpersona, atvasināta publiska persona, tiešās vai pastarpinātās pārvaldes iestāde, kura gatavojas veikt paredzēto darbību un ir iesniegusi Valsts vides dienestam (turpmāk – kompetentā institūcija) iesniegumu par attiecīgās darbības veikšanu;".
4. Izteikt 6. pantu šādā redakcijā:
· "6. pants. Ietekmes uz vidi novērtējuma un ietekmes sākotnējā izvērtējuma koordinācija un pārraudzība
· Ietekmes uz vidi novērtējumu un ietekmes sākotnējo izvērtējumu šajā likumā noteiktajā kārtībā koordinē un pārrauga kompetentā institūcija."
5. Izteikt 7. panta pirmo daļu šādā redakcijā:
· 
· "(1) Ierosinātājs paredzēto darbību, kas minēta šā likuma 3.2 panta pirmajā daļā un 4. panta pirmās daļas 1., 3., 4. un 5. punktā, piesaka kompetentajai institūcijai, iesniedzot rakstveida iesniegumu, kurā norāda vismaz divus dažādus risinājumus attiecībā uz paredzētās darbības vietu vai izmantojamo tehnoloģiju veidiem."
6. Izslēgt 8. pantu.
7. Izteikt 12. panta piekto daļu šādā redakcijā:
"(5) Kompetentās institūcijas lēmumu, ar kuru tā atsaka vai pārtrauc veikt sākotnējo izvērtējumu, ja paredzētā darbība ir aizliegta ar normatīvajiem aktiem, var apstrīdēt, iesniedzot attiecīgu iesniegumu kompetentās institūcijas vadītājam. Vadītāja lēmumu var pārsūdzēt tiesā Administratīvā procesa likumā noteiktajā kārtībā."
8. 14.1 pantā:
izslēgt pirmās daļas otro teikumu;
izslēgt 1.1 daļu;
izteikt otro daļu šādā redakcijā:
· 
· "(2) Kompetentās institūcijas lēmumu par paredzētās darbības ietekmes uz vidi novērtējuma piemērošanu, kā arī šā panta ceturtajā un piektajā daļā minēto lēmumu var apstrīdēt, iesniedzot attiecīgu iesniegumu kompetentās institūcijas vadītājam. Vadītāja lēmumu var pārsūdzēt tiesā Administratīvā procesa likumā noteiktajā kārtībā.";
izslēgt sesto daļu.
9. Izslēgt 15. panta pirmajā daļā vārdus "Valsts vides dienesta vai".
10. Papildināt pārejas noteikumus ar 23. punktu šādā redakcijā:
· 
· "23. Iesniegumus par Valsts vides dienesta pieņemto lēmumu apstrīdēšanu, kuri iesniegti līdz dienai, kad stājas spēkā grozījumi šā likuma 12. panta piektajā daļā un 14.1 panta otrajā daļā par kompetentās institūcijas pieņemto lēmumu apstrīdēšanas kārtību, un kuru izskatīšana ir uzsākta, pārņem kompetentās institūcijas vadītājs."

